पहले नालियां बनवाएं फिर तोड़े जाएं रैम्प
कॉलेजरोड स्थित सांखला कॉलोनी में अतिक्रमण हटाने के मकसद से पहुंची नगर परिषद की टीम को क्षेत्रवासियों के विरोध के चलते बिना कार्रवाई किए ही वापस लौटना पड़ा।
बताते हैं कि क्षेत्रवासियों की ओर से घरों के बाहर बनाए गए रैम्प मनमर्जी से बनाई नालियों की वजह से निकासी व्यवस्था में अड़चन रही थी। इस संबंध में शिकायत मिलने पर आयुक्त के आदेशानुसार एईएन पदमसिंह चौधरी के नेतृत्व में टीम मंगलवार शाम को क्षेत्र में पहुंची। मगर इससे पहले कि जेसीबी किसी मकान के बाहर बने रैम्प पर गरजती क्षेत्रवासियों ने यह कहते परिषद की कार्रवाई रुकवा दी कि पहले परिषद क्षेत्र में अपने स्तर पर नालियों का निर्माण करवाए। उसके बाद वे रैम्प तुड़वाने को तैयार हैं। साथ ही क्षेत्रवासियों ने कहा कि इसके लिए वे परिषद को सहयोग करने को भी तैयार है। क्षेत्रवासियों की इस मांग के चलते परिषद टीम को बिना कार्रवाई के ही लौटना पड़ा।
बाजारमें हटाए अतिक्रमण
शहरको अतिक्रमण मुक्त करने और मुख्य बाजार में यातायात व्यवस्था सुचारू करने के मकसद से नगर परिषद की ओर से शुरू किए गए अभियान के तहत मंगलवार को भी टीम मुख्य बाजार पहुंची और अतिक्रमण हटाने की कार्रवाई की। आयुक्त मुरारीलाल वर्मा के निर्देशानुसार परिषद के स्वास्थ्य निरीक्षक हरीराम लखन के नेतृत्व में परिषद की टीम मंगलवार को अजमेरी गेट क्षेत्र में पहुंची। यहां से टीम ने सबसे पहले सुभाष चौक पर बेतरतीब खड़े रहने वाले ठेले और छकड़ों को हटाने की कार्रवाई की। टीम ने संबंधित लोगों को इस बात के लिए पाबंद भी किया कि भविष्य में वे बिना परिषद की अनुमति के तो सुभाष चौक और ही महावीर स्तंभ के आस-पास खड़े होकर यातायात व्यवस्था में अड़चन नहीं बनेंगे। टीम ने इसके लिए परिषद की ओर से नहीं मानने पर भविष्य में सख्ती के साथ कार्रवाई करने की चेतावनी भी दी।यहां से टीम अजमेरी गेट से होते हुए भारत माता सर्किल तक पहुंची। इस दौरान दोनों ओर खुलने वाली दुकानों के बाहर सामान रखते व्यापारियों से भी समझाइश करते हुए परिषद के अभियान में सहयोग करने की अपील की। यहां से टीम ने पाली बाजार में भी दुकानों से अतिक्रमण हटाए।
इसके बाद लोहारान चौपड़ और सनातन स्कूल मार्ग पर भी अतिक्रमण हटाने की कार्रवाई हुई। टीम में ओमप्रकाश, विकास, भानुप्रताप समेत अन्य लोग शामिल थे। टीम ने इसके बाद चमन चौराहा, चर्चगेट होते हुए चांगगेट क्षेत्र में फिर से अतिक्रमण हटाने की कार्रवाई की।
ब्यावर. अजमेरी गेट क्षेत्र और मुख्य बाजार में अतिक्रमण हटवाती परिषद की टीम।
hin_Deva hin_Deva hin_Deva mag_Deva hin_Deva hin_Deva hin_Deva